REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 06-2/188-24

23. decembar 2024. godine

B e o g r a d

ZAPISNIK

SA 25. SEDNICE ODBORA ZA ADMINISTRATIVNO-BUDžETSKA I MANDATNO-
IMUNITETSKA PITANjA, ODRŽANE 23. DECEMBRA 2024. GODINE

Sednica je počela u 13,00 časova.

Sednici je, saglasno članu 70. stav 1. alineja prva Poslovnika Narodne skupštine, predsedavao Milenko Jovanov, predsednik Odbora.

Sednici su prisustvovali članovi Odbora: Igor D. Jakšić, Olja Petrović, Dane Stanojčić, Aleksandar Jugović, Goran Milić, Stefan Kitanović, Ćorđe Komlenski, Branimir Jovanović, Branko Lukić, Jelena Milošević i Dragana Rakić.

Sednici nisu prisustvovali članovi Odbora: Miloljub Albijanić, Snežana Paunović, Miroslav Aleksić, Stefan Janjić i Vojislav Mihailović.

Sednici je prisustvovao Zoran Stojanović, zamenik člana Vojislava Mihailovića.

Sednici su, na poziv predsednika Odbora, prisustvovali i Marina Šuković, pomoćnik generalnog sekretara i Miloš Prošić, načelnik Odeljenja za ljudske resurse.

Predsednik Odbora je obrazložio da je neposredno posle sazivanja sednice, Odboru dostavaljen zahtev Tomislava Jankovića, narodnog poslanika, za pribavljanje pozitivnog mišljenja za obavljanje drugog posla.

Na predlog predsednika, Odbor je jednoglasno prihvatio predlog za dopunu dnevnog reda razmatranjem navedenog zahteva, kao 5. tačkom.

Predsednik Odbora je obrazložio da je na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine, podneo predlog da Odbor obavi zajednički jedinstveni pretres o tačkama 1 - 4. predloženog dnevnog reda.

Na predlog predsednika, Odbor je jednoglasno prihvatio predlog za spajanje rasprave.

Shodno članu 93. stav 3. Poslovnika Narodne skupštine, Odbor je na predlog predsednika jednoglasno utvrdio dopunjeni dnevni red 25. sednice Odbora, u celini:

Dnevni red:

- Usvajanje zapisnika sa 24. sednice Odbora -

1. Davanje saglasnosti na Pravilnik o unutrašnjem uređenju i sistematizaciji radnih mesta u Službi Narodne skupštine (03 Broj: 02-3091/24 od 20. decembra 2024. godinu);
2. Razmatranje zahteva Milimira Vujadinovića, narodnog poslanika, za pribavljanje pozitivnog mišljenja za obavljanje druge javne funkcije (21 broj 02-3084/24 od 19. decembra 2024. godine);
3. Donošenje odluke o usmeravanju sredstava iz Fonda solidarnosti Narodne skupštine;
4. Sprovođenje člana 9. stav 6. Zakona o budžetu Republike Srbije za 2025. godinu (''Službeni glasnik RS'', broj 94/24);
5. Razmatranje zahteva Tomislava Jankovića, narodnog poslanika, za pribavljanje pozitivnog mišljenja za obavljanje drugog posla.

\* \* \*

Pre prelaska na rad po utvrđenom dnevnom redu Odbor je jednoglasno, bez primedaba, usvojio zapisnik sa 24. sednice Odbora.

Prva, Druga, Treća i Četvrta: Davanje saglasnosti na Pravilnik o unutrašnjem uređenju i sistematizaciji radnih mesta u Službi Narodne skupštine (03 Broj: 02-3091/24 od 20. decembra 2024. godinu); Razmatranje zahteva Milimira Vujadinovića, narodnog poslanika, za pribavljanje pozitivnog mišljenja za obavljanje druge javne funkcije (21 broj 02-3084/24 od 19. decembra 2024. godine); Donošenje odluke o usmeravanju sredstava iz Fonda solidarnosti Narodne skupštine; Sprovođenje člana 9. stav 6. Zakona o budžetu Republike Srbije za 2025. godinu (''Službeni glasnik RS'', broj 94/24)

Pre nego što je otvorio raspravu, predsednik Odbora je dao uvodne napomene u vezi sa tačkama dnevnog reda.

Povodom 1. tačke dnevnog reda podsetio je da je Odbor, u skladu sa tačkom 11) Odluke o organizaciji i radu Službe Narodne skupštine ovlašćen da daje saglasnost na Pravilnik o unutrašnjem uređenju i sistematizaciji radnih mesta u Službi Narodne skupštine. Napomenuo je da će Marina Šuković, pomoćnik generalnog sekretara, detaljnije obrazložiti Pravilnik o unutrašnjem uređenju i sistematizaciji radnih mesta u Službi Narodne skupštine, kada bude otvorena rasprava.

U vezi sa 2. tačkom dnevnog reda, pojasnio da se radi o zahtevu narodnog poslanika Milimira Vujadinovića za pribavljanje pozitivnog mišljenja da uz funkciju narodnog poslanika koji nije na stalnom radu u Narodnoj skupštini, obavlja i funkciju direktora Garantnog fonda Autonomne pokrajine Vojvodina. Obavestio je i da je Vujadinović priložio dopis Agencije za sprečavanje korupcije (kojoj se prethodno obratio) da u obavljanju ovih funkcija nema sukoba interesa.

U vezi sa tačkom 3. obavestio je da se u Fond solidarnosti Narodne skupštine, koji je osnovan Odlukom Odbora za administrativno-budžetska i mandatno-imunitetska pitanja, usmeravaju sredstva od kazni koje su izrečene narodnim poslanicima zbog povrede reda na sednici Narodne skupštine. Informisao je prisutne da je dugogodišnja praksa Odbora da se novčana sredstva iz ovog Fonda usmeravaju kao pomoć Eparhiji raško-prizrenskoj, Manastir Gračanica - „Narodnim kuhinjama na Kosovu i Metohiji“ i Budžetskom fondu u svrhu lečenja dece i mladih obolelih od teških bolesti koje se ne mogu uspešno lečiti u Republici Srbije, radi njihovog lečenja u inostranstvu; da prema izveštaju Odeljenja za budžetske poslove, Fond solidarnosti Narodne skupštine na dan 20. decembar 2024. godine raspolože sa 510.102,96 dinara; da predlože da se po polovina raspoloživih sredstava usmeri navedenim primaocima.

 U vezi sa tačkom 4. obavestio je da je Zakonom o budžetu Republike Srbije propisano je da će se u 2025. godini zaposlenima kod ostalih korisnika budžetskih sredstava plate povećati za 8%, počev od plate za januar 2025. godine, te je potrebno da Odbor svojom odlukom sprovede navedenu zakonsku odredbu.

\* \* \*

Nakon uvodnog izlaganja, predsednik Odbora je dao reč Marini Šuković, pomoćniku generalnog sekretara koja je ukratko obrazložila razloge zbog kojih je postojala potreba da se donese nov Pravilnik o unutrašnjem uređenju i sistematizaciji radnih mesta u Službi Narodne skupštine. Posebno je ukazala na razloge za obrazovanje novog sektora u Službi Narodne skupštine pod nazivom: “Sektor za podršku rada Republičke izborne komisije“, koji će biti organizovan u četiri odeljenja a zaposleni će obavljati poslove koji se odnose na rad Republičke izborne komisije. Pomenuti sektor je obrazovan na preporuku ODIHRA, prema kojoj je neophodno je uvođenje posebne, stalne službe, koja bi pružala stručnu podršku Republičkoj izbornoj komisiji, budući da su do sada stručnu pomoć Republičkoj izbornoj komisiji pružali zaposleni Narodne skupštine, uz svoje redovne aktivnosti.

Diskusije nije bilo.

Odbor je u skladu sa članom 157. stav 2. Poslovnika, odlučivao o svakoj tački dnevnog reda pojedinačno.

Odbor je povodom Prve tačke dnevnog reda, na predlog predsednika, većinom glasova doneo Odluku o davanju saglasnosti na Pravilnik o unutrašnjem uređenju i sistematizaciji radnih mesta u Službi Narodne skupštine.

Odbor je povodom Druge tačke dnevnog reda, na predlog predsednika, većinom glasova, prihvati zahtev i dao pozitivno mišljenje Milimiru Vujadinoviću da uz funkciju narodnog poslanika obavlja i funkciju direktora Garantnog fonda Autonomne pokrajine Vojvodina.

Odbor je povodom Treće tačke dnevnog reda, na predlog predsednika, jednoglasno doneo Odluku o usmeravanju sredstava iz Fonda solidarnosti Narodne skupštine i to po 255.051,48 dinara Eparhiji raško-prizrenskoj, manastir Gračanica - „Narodnim kuhinjama na Kosovu i Metohiji“ i Budžetskom fondu u svrhu lečenja dece i mladih obolelih od teških bolesti koje se ne mogu uspešno lečiti u Republici Srbije, radi njihovog lečenja u inostranstvu.

Odbor je povodom Četvrte tačke dnevnog reda, na predlog predsednika, jednoglasno doneo Odluku o visini osnovice za obračun i isplatu plate za predsednika Republike, narodne poslanike i imenovana lica u službi predsednika Republike i Službi Narodne skupštine.

Peta tačka: Razmatranje zahteva Tomislava Jankovića, narodnog poslanika, za pribavljanje pozitivnog mišljenja za obavljanje drugog posla

Predsednik Odbora je pojasnio da se narodni poslanik Tomislav Janković obratio zahtevom za pribavljanje pozitivnog mišljenja iz člana 46. Zakona o Agenciji za sprečavanje korupcije za obavljanje drugog posla, na osnovu ugovora o dopunskom radu, koji je priložio uz zahtev.

Diskusije nije bilo.

Odbor je na predlog predsednika, većinom glasova, prihvatio zahtev narodnog poslanika Tomislava Jankovića i dao pozitivno mišljenje za obavljanje drugog posla.

\* \* \*

Sednica je završena u 13,10 časova.

Sastavni deo ovog zapisnika čini obrađeni tonski snimak sednice Odbora.

 SEKRETAR PREDSEDNIK

Svetlana Dedić Milenko Jovanov